Rikunarita-ORG/Wikinium huggingface dataset:
# ஏழாண்டுப் போர்

| ஏழாண்டுப் போர்
 |
| --- |
|  ஆபிரகாம் சமவெளிகள் சண்டையினைக் காட்டும் ஓவியம் (*தி டெத் ஆஃப் ஜெனரல் வொல்ஃபே* (1771); ஓவியர் பெஞ்சமின் வெஸ்ட்)
 |
|

|  |  |
| --- | --- |
| நாள் | 1756–1763
 |
| இடம் | வடக்கு அமெரிக்கா, மத்திய அமெரிக்கா, ஐரோப்பா, மேற்கு ஆப்பிரிக்கா, இந்தியா, பிலிப்பின்ஸ் |

 |

**ஏழாண்டுப் போர்** (*Seven Years' War*) என்பது 1756க்கும் 1763க்கும் இடையில் நடந்த உலகளாவிய இராணுவப் போராகும். வடக்கு அமெரிக்கா, மத்திய அமெரிக்கா, ஐரோப்பா, மேற்கு ஆப்பிரிக்கா, பிரித்தானிய இந்தியா, பிலிப்பின்ஸ் இந்த போரில் பங்கு பெற்றன. வரலாற்றில் இந்தப் போர் பிரெஞ்சு இந்திய போர் (1754–1763), போமேரனியன் போர் (1757–1762), மூன்றாவது ஆங்கில மைசூர் போர் (1757–1763), மூன்றாவது சிலேசியன் போர் (1756–1763) என்றெல்லாம் அறியப்படுகிறது. பிரித்தானியப் பேரரசுக்கும் பிரெஞ்சு, எசுப்பானிய அரச மரபான போர்பன் குலத்துக்கும் இடையே நிலவிய பகையுணர்வும், பிரசியாவின் ஹோஹன்சோலர்ன் மற்றும் ஆஸ்திரியாவின் ஹாப்ஸ்பர்க் குடிகளிடையே நிலவிய பகையுணர்வும் இப்போருக்குக் காரணமாக அமைந்தன. இரு பெரும் கூட்டணிகள் மோதிக்கொண்ட இப்போரில் எப்பக்கத்துக்கும் முழுமையான வெற்றி கிட்டவில்லை.

## மேற்கோள்கள்
# வாழை இலை

வாழை இலையில் பூசை செய்யப்பட்ட பிரசாதம்
**வாழை இலை** என்பது வாழை மரத்தின் இலையாகும். இது உணவு பரிமாறும் தட்டாகவும், அலங்காரப் பொருளாகவும், படையல் விரிப்பாகவும் மற்றும் சமையலிலும் பயன்படுகிறது. இந்து மற்றும் புத்த சமய பழக்கங்களில் அலங்காரப்பொருளாக பண்டிகைகளில் பயன்படுத்தப்படுகிறது. இந்தியா, இந்தோனேசியா போன்ற நாடுகளில் உணவு கொள்ளும் தட்டாக பயன்படுகிறது.

## சமையல்

உணவு பரிமாறப்பட்டுள்ள வாழை இலை
வாழை இலையின் நீர் உறியாதன்மையாலும், வசதியாகயிருப்பதாலும் தென்னிந்தியா, பிலிப்பீன்சு, கம்போடியா உணவு வகைகள் பெரும்பாலும் இவ்விலையிலேயே பரிமாறப்படுகிறது. தமிழ் நாடு, கேரளம், ஆந்திரப் பிரதேசம் மற்றும் கர்நாடகம் பகுதிகளில் முக்கிய விழாக்காலங்களில் வாழையிலையில் மட்டுமே உணவு பரிமாறப்படுகிறது.
உணவின் மணத்தை அதிகரிக்க வாழை இலை பயன்படுகிறது. பதார்த்தங்களுடன் வேகவைப்பதால் மெல்லிய சுவை கொடுக்கிறது. மேலும் உணவை மடித்துக் கட்டவும் பயன்படுகிறது. இலையில் உள்ள இயற்கை சாறு உணவை பாதுகாத்து சுவையையும் கூட்டுகிறது. தமிழ் நாட்டில் இவ்விலையைக் காயவைத்தும் பயன்படுத்துகின்றனர். வாழைச் சருகு என்ற பெயரில் காய்ந்த இலைகள் உணவுக்கிண்ணங்களாக பயன்படுகின்றன. வியட்நாம், இந்தோனேசியா, மலேசியா, சிங்கப்பூர் உணவு வகைகளிலும் வாழை இலை கொண்டு பொட்டலம் போடப்படுகிறது.

புவேர்ட்டோ ரிக்கோ மற்றும் டொமினிக்கன் குடியரசு நாடுகளில், வாழை இலையும் தோல் தாளும் பேஸ்ட்லஸ்களை (pasteles) உறையிடப் பயன்படுகின்றன. பச்சை வாழைப் பழமும், இறைச்சியும், வாழை இலையுடன் சேர்த்து வேகவைக்கப்பட்டு உணவின் சுவை கூட்டப்படுகிறது.

மெக்சிகோ மற்றும் வஃகாக்காவின் தமாள் மற்றும் ஆட்டுக் கறி அல்லது பார்பகோ தாக்கோ போன்ற உணவுவகைகள் வாழை இலையுடன் வேகவைக்கப்படுகிறது. ஹவாய் நாட்டினரும் வாழை இலையுடன் சமையல் செய்கின்றனர்.

## இதையும் காண்க

* தையலிலை

## மேற்கோள்கள்

விக்கிமீடியா பொதுவகத்தில்,
 வாழை இலை
என்பதில் ஊடகங்கள் உள்ளன.
# தெப்பக்குளம்

வில்லியனூர் திருக்காமீஸ்வரர் கோயில்
வண்டியூர் மாரியம்மன் தெப்பக்குளம், மதுரை
இந்து சமயக் கோயில்களின் உள்ளேயோ அல்லது வெளியிலோ **தெப்பக்குளம்** அமைக்கப்படுகிறது. தெப்பக்குளங்கள் இந்து சமய விழாக்களுடன் தொடர்புடையதாய் இருக்கிறது.
இலங்கையில் தெப்பக்குளத்தை **கேணி** என அழைக்கிறார்கள். வட இந்தியாவில் புஷ்கரணி, சரோவர், கல்யாணி, தீர்த்தம், குண்டம், தலாப், புக்கர் என்று அழைக்கிறார்கள்.

## தெப்பக்குளம் அமைப்பு

தெப்பங்குளங்கள் பொதுவாக சதுர வடிவிலான அமைப்பில் அமைக்கப்பட்டுள்ளன. சில கோயில்களில் அறுகோண அமைப்பிலும், ஸ்வஸ்திகா அமைப்பிலும் கூட தெப்பக்குளம் அமைக்கப்பட்டிருக்கின்றன. திருமெய்யம் சத்தியகிரீசுவரர் கோயில் மற்றும் சத்தியகிரிநாதப் பெருமாள் கோயில்களில் அறுகோண அமைப்பிலான தெப்பக்குளங்கள் அமைக்கப்பட்டுள்ளன.

## மிகப்பெரிய தெப்பக்குளம்

மதுரையிலுள்ள மாரியம்மன் கோயில் தெப்பக்குளம் தென்னிந்தியக் கோயில் தெப்பக்குளங்களிலேயே மிகப்பெரியது. இதை வண்டியூர் மாரியம்மன் தெப்பக்குளம் என்கின்றனர். மதுரை மன்னராக இருந்த திருமலை நாயக்கரால் கட்டப்பட்ட இந்த தெப்பக்குளம் 304.8 மீட்டர் நீள அகலம் கொண்டது. தெப்பக்குளத்தின் நான்குபுறமும் சுமார் 15 அடி உயரத்துக்கு கல்லினால் சுவர் கட்டப்பட்டிருக்கிறது. இதன் நடுவில் நீராழி மண்டபம் ஒன்று உள்ளது. இங்கு நடைபெறும் தெப்பத் திருவிழா சிறப்புடையது.

## மேற்கோள்கள்

விக்கிமீடியா பொதுவகத்தில்,
 தெப்பக்குளங்கள்
என்பதில் ஊடகங்கள் உள்ளன.
# விமானம் (கோயில் கட்டடக்கலை)

விமானம் மற்றும் கோபுரம்
**விமானம்** என்பது இந்து கோயில்லகளின் கர்ப்பக்கிருகம் என்னும் உன்னாழிகையின் மீது அமைக்கப்படும் கோபுரத்தைக் குறிப்பிடுவது ஆகும்.

## கட்டடக்கலை

புரி புரி ஜெகன்நாதர் கோயில் அமைந்து்ள்ள கலிங்கக் கட்டடக்கலை பாணியிலான விமானம்.
ஆகாஷ் (இந்தி)/விமானம் (தமிழ்)/ஆகாஷா (கன்னடம்/சமசுகிருதம்) என அழைக்கப்படுவது ஆகாயத்தில் உள்ள அனைத்து கிரகங்களிலிருந்தும் ஆற்றலை கிரகித்து ஆகர்சன சக்தியாக மக்களுக்கு எந்த செலவும் இல்லாமல் அளிக்கக்கூடியது என கருதப்படுகிறது. திராவிட பாணியிலான இந்துக் கோயில்களில் பல்வேறுவிதமான கோபுரங்கள் கட்டப்பட்டு இருக்கும். சந்நிதியைச் சுற்றி பொதுவாக பல அடுக்குகளாக பிரகாரச் சுவர்கள் கட்டப்பட்டிருக்கும், பொதுவாக வெளிப்பிரகாரச் சுவரில் நான்கு கோபுரங்கள் அமைக்கப்பட்டிருக்கும். மூலஸ்தான (முதனைமைத் தெய்வத்தின் கோவில்) கூரை மீது அமைந்துள்ள கோபுரம் விமானம் என அழைக்கப்படுகின்றது. பொதுவாக சில கோயில்களில்தான் இந்த விமான கோபுரங்கள் பிரபலமானவையாக உள்ளன பெரும்பாலும் வெளி கோபுரங்களே புகழ்பெற்றவையாக இருக்கின்றன.

## புகழ்வாய்ந்த கோயில்கள்

தங்கத் தகடுகள் வேயப்பட்ட பொன்னம்பல விமானம்
தில்லை நடராசர் கோயிலின் பொன்னம்பலம் (கனக சபை) ஒரு சிறந்த எடுத்துக்காட்டாகும். இந்தக் கோயில் முற்றிலும் தங்க தகடுகளால் வேயப்பட்டிருக்கும், ஆனால் பெரும்பாலான மற்ற கோயில் விமானங்களை ஒப்பிடும்போது அதன் அளவு மற்றும் கட்டமைப்பு வேறுபட்டதாகவும் பெரியதாகவும் இருக்கும். வரலாற்று ஆதாரங்களின்படி தில்லை அம்பலத்தை 9 ஆம் நூற்றாண்டில் முதலாம் பராந்தக சோழன் பொற்தகடுகளால் வேய்ந்தார். இந்த விமானம் இன்றுவரை பெருமை வாய்ந்ததாக உள்ளது.

திருமலை வெங்கடாசலபதி கோயிலின் பொன் தகடு வேய்ந்த விமானம்
திருமலை வெங்கடேஸ்வரர் கோவிலின் முதன்மை சந்நிதியின் விமானம் ஆனந்த நிலையம் என்று அழைக்கப்படுகிறது இந்த விமானம் மற்றொரு புகழ்வாய்ந்த விமானத்துக்கு ஒரு முதன்மை எடுத்துக்காட்டாகும்.

மதுரை மீனாட்சி சுந்தரேசுவரர் கோயில் இரண்டு தங்க விமானங்களைக் கொண்டுள்ளது, ஒன்று சிவனின் கருவறை விமானத்தின் மீதும் மற்றொன்று மீனாட்சி கருவறை மீதும் அமைக்கப்பட்டுள்ளது.

தஞ்சை தஞ்சைப் பெருவுடையார் கோயில் விமானமானது மற்றொரு எடுத்துக்காட்டு, இந்த விமானமானது மிக உயரமானது. இது போன்ற விமான அமைப்பு மிக அரியது.

## படக்காட்சியகம்

* சீர்காழி கோயில் விமானம்
* திருநல்லூர் விமானம்
* பழனி மலையில் உள்ள தங்க விமானம்

## குறிப்பு
# கூடியாட்டம்

*நாட்டியாசிரியர்* மணி மாதவ சாக்கியாரின் இராமாயணம் நாடகத்தில் *இராவணன்* வேடம் கொண்டு, தமது 89ஆம் அகவையில் திருபுனித்துரையில் கூடியாட்டம் நாடகம் ஆடுகிறார்
**கூடியாட்டம்** என்பது இன்றைய கேரளாவில் வழக்கில் இருக்கும் மிகப் பழைய நாடக வகைகளுள் ஒன்று. இது இன்று சமசுகிருத மொழியில் நடைபெறுகிறது. இந்நாடகம் இரண்டாயிரம் ஆண்டுகளுக்கும் மேலான தொன்மை கொண்டதாக நம்பப்படுகின்றது. இது பழங்காலத்தில் கோயில்களில் சடங்காக நிகழ்த்தப்பட்ட கலைவடிவமாகும். கேரளாவின் இக்கலை வடிவத்தை ஐக்கிய நாடுகள் கல்வி, அறிவியல், பண்பாட்டு நிறுவனம் பரம்பரை பரம்பரையாக வாழ்வழிப் பாட்டன் மூலமாகவே தொடர்ந்து கொண்டிருக்கும் மனித குலத்தின் உன்னதமான கலை வடிவம். *(Masterpieces of the Oral and Intangible Heritage of Humanity)* என்றும் அறிவித்துள்ளது.

## முத்திரைகள்

கூடியாட்டத்தில் 24 முத்திரைகள் உண்டு.அவை,

* சம்யுக்த முத்திரை - இரண்டு கைகளும் பயன்படுத்தப்படும்
* அசம்யுக்த முத்திரை - ஒரு கையால் காட்டப்படும் முத்திரைகள் - எ.கா: விலங்கு, மலர், பெண்
* மிஷ்ர முத்திரை - எ.கா: மாதா, பிதா, குரு
* சமான முத்திரை - எ.கா: அண்மை, சேய்மை

மாதவ சாக்கியர் சிருங்கார அபிநயம் காட்டுதல்
# அழியாத சோழர் பெருங்கோயில்கள்

யுனெசுக்கோ உலகப் பாரம்பரியக் களம்| புகழ்மிகு சோழர் பெருங்கோயில்கள் |
| --- |
| உலக பாரம்பரிய பட்டியலில் உள்ள பெயர் |
|  |
| வகை | கலாச்சாரம் |
| ஒப்பளவு | ii, iii |
| உசாத்துணை | 250 |
| UNESCO region | ஆசியா |
| பொறிப்பு வரலாறு |
| பொறிப்பு | 1987 (11th தொடர்) |
| விரிவாக்கம் | 2004 |
| class=notpageimage| Location of அழியாத சோழர் பெருங்கோயில்கள் in India Tamil Nadu. |

**புகழ்மிகு சோழர் பெருங்கோயில்கள்** என்பவை தென்னிந்தியாவில் சோழர்களின் ஆட்சிக்காலத்தில் கட்டப்பட்ட கோயில்களைக் குறிக்கும். அக்கோயில்களாவன: தஞ்சாவூரில் உள்ள தஞ்சைப் பெருவுடையார் கோயில், கங்கைகொண்ட சோழபுரம், மற்றும் தாராசுரத்தில் உள்ள ஐராவதேஸ்வரர் கோயில் ஆகியவற்றைக் குறிக்கும்.

இவை 1987-ல் யுனெஸ்கோ அமைப்பால் உலக மரபுரிமைச் சின்னங்களாக அறிவிக்கப்பட்டன.

## புகைப்படத் தொகுப்புகள்

* தஞ்சைப் பெருவுடையார் கோயில், தஞ்சாவூர்
* தமிழ் எழுத்துக்கள் எழுதப்பட்டுள்ளது.
* கிரானைட்டால் ஆன கோவில் கோபுரம் தஞ்சைப் பெருவுடையார் கோயில் பொ.ஊ. 1010
* தாராசுரம் ஐராவதேஸ்வரர் கோயில்
* தாராசுரம் ஐராவதேஸ்வரர் கோயில் பொ.ஊ. 12-ஆம் நூற்றாண்டில் இராஜராஜ சோழன் II
* தஞ்சைப் பெருவுடையார் கோயிலின் முகப்புத் தோற்றம் தஞ்சாவூர்
* பிரகதீஸ்வரர் கோவில்
* பிரகதீஸ்வரர் கோவில்
* கங்கைகொண்ட சோழபுரம்
* ஐராவதேஸ்வரர் கோயில்

## வெளி இணைப்புகள்

* யுனெசுக்கோ தளப்பக்கம்

## மேற்கோள்கள்
# பாய்மரப் படகோட்டம்

Hanse Sail, Rostock
பாய்மரப்படகு
**பாய்மரப் படகோட்டம்** பாய்மரப் படகுகளுடன் நடைபெறும் விளையாட்டுப் போட்டி ஆகும். பாய்மரத்தை காற்று, கடல் அலை விசைகளுக்கு ஏற்ற மாதிரி ஏற்றி இறக்கி கட்டுப்படுத்தி படகை குறிப்பிட்ட திசை நோக்கி செலுத்தலாம். இவ்வாறு படகை ஓட்டப்பந்தய வழியில் சிறப்பாக வேகமாக செலுத்துபவர் வெற்றியாளர் ஆவார். இதுவொரு ஒலிம்பிக் விளையாட்டு ஆகும்.

## மேற்கோள்கள்
# ஆத்திரேலியத் துடுப்பாட்ட அணி

ஆத்திரேலியா| ஆத்திரேலியச் சின்னம் |
| சார்பு | ஆத்திரேலியத் துடுப்பாட்டம் |
| தனிப்பட்ட தகவல்கள் |
| தேர்வுத் தலைவர் | டிம் பெயின் |
| ஒரு-நாள் தலைவர் | ஆரன் பிஞ்ச் |
| இ20ப தலைவர் | ஆரன் பிஞ்ச் |
| பயிற்றுநர் | ஜஸ்டின் லாங்கர் |
| வரலாறு |
| தேர்வு நிலை | 1877 |
| பன்னாட்டுத் துடுப்பாட்ட அவை |
| ஐசிசி நிலை | முழு உறுப்பினர் (1909) |
| ஐசிசி மண்டலம் | கிழக்காசியா-பசிபிக் |
|

|  |  |  |  |
| --- | --- | --- | --- |
| ஐசிசி தரம் | **தற்போது** | **Best-ever** |  |
| தேர்வு | 2வது | 1வது |  |
| ஒரு-நாள் | 4வது | 1வது |  |
| இ20ப | 2வது | 2வது |  |

 |
| தேர்வுகள் |
| முதல் தேர்வு | எ.  இங்கிலாந்து மெல்போர்ன் துடுப்பாட்ட மைதானம், மெல்பேர்ண்; 15–19 மார்ச் 1877 |
| கடைசித் தேர்வு | எ.  இந்தியா சிட்னி துடுப்பாட்ட அரங்கம், சிட்னி; 7-11 சனவரி 2021 |
|

|  |  |  |  |
| --- | --- | --- | --- |
| தேர்வுகள் | **விளையாடியவை** | **வெற்றி/தோல்வி** |  |
| மொத்தம்  | 833 | 394/225 (212 வெ/தோ இல்லை, 2 சமம்) |  |
| நடப்பு ஆண்டு  | 1 | 0/0 (1 வெ/தோ இல்லை) |  |

 |
| பன்னாட்டு ஒருநாள் போட்டிகள் |
| முதலாவது பஒநா | எ.  இங்கிலாந்து மெல்போர்ன் துடுப்பாட்ட மைதானம், மெல்பேர்ண்; 5 சனவரி 1971 |
| கடைசி பஒநா | எ.  மேற்கிந்தியத் தீவுகள் டிரெண்ட் பாலம், நொட்டிங்காம்; 6 சூன் 2019 |
|

|  |  |  |  |
| --- | --- | --- | --- |
| பஒநா(கள்) | **விளையாடியவை** | **வெற்றி/தோல்வி** |  |
| மொத்தம்  | 955 | 579323 (9 சமம், 34 முடிவில்லை) |  |
| நடப்பு ஆண்டு  | 0 | 0/0 (0 சமம், 0 முடிவில்லை) |  |

 |
| உலகக்கிண்ணப் போட்டிகள் | 11 (*முதலாவது 1975 இல்*) |
| சிறந்த பெறுபேறு | வாகையாளர் (1987, 1999, 2003, 2007, 2015) |
| பன்னாட்டு இருபது20கள் |
| முதலாவது ப20இ | எ.  நியூசிலாந்து ஈடன் பூங்கா, ஓக்லாந்து; 17 பெப்ரவரி 2005 |
| கடைசி ப20இ | எ.  இந்தியா எம். சின்னசுவாமி அரங்கம், பெங்களூர்; 27 பெப்ரவை 2019 |
|

|  |  |  |  |
| --- | --- | --- | --- |
| இ20ப(கள்) | **விளையாடியவை** | **வெற்றி/தோல்வி** |  |
| மொத்தம்  | 131 | 69/57 (2 சமம், 3 முடிவில்லை) |  |
| நடப்பு ஆண்டு  | 0 | 0/0 (0 சமம், 0 முடிவில்லை) |  |

 |
| ப20 உலகக்கிண்ணப் போட்டிகள் | 6 (*first in 2007*) |
| சிறந்த பெறுபேறு | வாகையாளர் (2021) |
|  |
|

|  |  |  |
| --- | --- | --- |
|

**தேர்வு** |

**பஒநா** |

**இ20ப** |

 |
|  |
| *இற்றை: 20 பிப்ரவரி 2022* |

**ஆஸ்திரேலியத் துடுப்பாட்ட அணி** ஆஸ்திரேலியாவைத் துடுப்பாட்ட போட்டிகளில் பிரதிநிதித்துவப்படுத்தும் அணியாகும். இது ஆஸ்திரேலியக் கிரிக்கெட் கட்டுப்பாட்டுச் சபையால் நிர்வகிக்கப்படுகிறது. இவ்வணி தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக 1877இல் போட்டியிட்டு 45 ஓட்டங்களால் வெற்றிபெற்றது. மார்ச் 2007 வரையில் ஆஸ்திரேலிய அணி தான் விளையாடிய 687 டெஸ்ட் போட்டிகளில் 320 இல் வெற்றிபெற்றுள்ளது.

## மேற்கோள்கள்
# பொதுநலவாய இங்கிலாந்து

| பொதுநலவாய இங்கிலாந்து Commonwealth of England |
| --- |
| 1649—1653 1659—1660 |
|
கொடி

சின்னம்

 |
| **குறிக்கோள்:**Pax quæritur bello (போரின் மூலம் அமைதி வேண்டப்படுகிறது) |
|  |
| தலைநகரம் | லண்டன் |
| பேசப்படும் மொழிகள் | ஆங்கிலம் |
| அரசாங்கம் | குடியரசு |
| பாதுகாக்கப்படும் அரசுத் தலைவர் |   |
|  |
| • 1653–1658  | ஒலிவர் குரொம்வெல் |
| • 1658–1659  | ரிச்சார்ட் குரொம்வெல் |
|  |
| சட்டமன்றம் | எச்ச நாடாளுமன்றம் |
| வரலாறு |   |
|  |
| • அமைப்பு  | மே 19 1649 |
| • அறிவிப்பு  | ஏப்ரல் 4 1660 |
|  |
| பரப்பு |
| 130,395 km2 (50,346 sq mi) |
| நாணயம் | பவுண் ஸ்டேர்லிங் |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | இங்கிலாந்து |
|  | ஸ்கொட்லாந்து |
|  | அயர்லாந்து கூட்டமைப்பு |

 |

|  |  |
| --- | --- |
| The Protectorate |  |
| இங்கிலாந்து |  |

 |

 |

**பொதுநலவாய இங்கிலாந்து** (*Commonwealth of England*) என்பது 1649 முதல் 1660 வரை முதலில் இங்கிலாந்து (வேல்ஸ் உட்பட), பின்னர் அயர்லாந்து, ஸ்கொட்லாந்து ஆகிய நாடுகளையும் உள்ளடக்கிய ஒரு குடியரசாகும். முதலாம் சார்ல்ஸ் மன்னன் ஜனவரி 30, 1649 இல் கொலை செய்யப்பட்ட பின்னர் மே 19, 1649 இல் ஒலிவர் குரொம்வெல்லின் தலைமையிலான எச்ச நாடாளுமன்றத்தினால் (*Rump Parliament*) இங்கிலாந்து குடியரசாக அறிவிக்கப்பட்டது.

குரொம்வெல் ஆட்சிக்கு வந்தபோது, நாடாளுமன்றத்தில் எஞ்சியிருந்ததெல்லாம் பிரதிநிதித்துவம் வாய்ந்ததாயிராத, ஒரு சிறிய, தீவிரவாத சிறுபான்மைக் குழுமமேயாகும். பல கட்சி உறுப்பினர்கள் வெளியேற்றப்பட்ட பிற தொடர்ந்திருந்த நாடாளுமன்றத்தில் எஞ்சிய பகுதியான இந்தக் குழுமம் "எச்சமா மன்றம்" (The Rump) என்று அழைக்கப்பட்டது.

குரொம்வெல் முதலில் புதிய தேர்தல்கள் நடத்துவது குறித்துப் பேச்சுகள் நடத்துவதற்கு முயன்று தோல்வியடைந்ததும், எச்ச நாடாளுமன்றத்தை ஏப்ரல் 20, 1653 இல் கலைத்தார். அதன் பின்னர் இராணுவத்தினரின் துணையுடன் ஜூலை 4, 1653 முதல் டிசம்பர் 12, 1653 வரையில் Barebones Parliament என்ற பெயரில் ஆட்சி நடத்தினார். பின்னர் குரொம்வெல் டிசம்பர் 16, 1653 முதல் செப்டம்பர் 3, 1658 இல் அவரது இறப்பு வரை "ஆட்சிக் காவலர் பெருமகனார்" (*Lord Protector*) என்ற பெயரில் நேரடி ஆட்சி நடத்தினார். சீரான நிருவாக முறையை ஏற்படுத்தினார். கடுமையான சட்டங்கள் பலவற்றை சீர்ப்படுத்தினார். கல்வி கற்பதை ஆதரித்தார். யூதர்கள் இங்கிலாந்தில் மீண்டும் குடியமரவும் அவர்கள் தங்கள் சமயத்தைப் பயிலவும் அவர் அனுமதியளித்தார். அவரது இறப்பின் பின்னர் அவரது மகன் ரிச்சார்ட் குரொம்வெல் அரசுத் தலைவரானார்.

7 மாதங்கள் வரை ரிச்சார்ட் குரொம்வெல் ஆட்சியில் இருந்தார். மே 6, 1659 இல் இராணுவத்தினர் அவரைப் பதவியில் இருந்து அகற்றி மீண்டும் ஓர் எச்ச நாடாளுமன்றத்தை அமைத்தனர்.

ஏப்ரல் 4, 1660 இல் இரண்டாம் சார்ல்ஸ் மீண்டும் ஆட்சிக்கு வந்தார்.

## வெளி இணைப்புகள்

* ஆலிவர் கிராம்வெல் (1599-1658)

## மேற்கோள்கள்
# நூறு (துடுப்பாட்டம்)

தேர்வுத் துடுப்பாட்டத்திலும் ஒருநாள் பன்னாட்டுத் துடுப்பாட்டத்திலும் கூடிய எண்ணிக்கையிலான நூறுகளை அடித்தவர் இந்தியத் துடுப்பாட்ட வீரரான சச்சின் தெண்டுல்கர் ஆவார்.
துடுப்பாட்டத்தில், **நூறு** அல்லது **சதம்** (*Century*) என்பது மட்டையாளர் ஒருவரால் ஒரு நுழைவில் 100 அல்லது அதற்கு மேற்பட்ட ஓட்டங்களை அடைதலைக் குறிக்கும். இரண்டு மட்டையாளர்கள் இணைப்பாட்டமாக 100 ஓட்டங்களை அடைந்தால், அது நூற்று இணைப்பாட்டம் என அழைக்கப்படும். பொதுவாக, துடுப்பாட்ட வீரர்களின் புள்ளிவிபரங்களில் நூறுகளின் எண்ணிக்கை குறிப்பிடப்படும். 200 அல்லது அதற்கு மேற்பட்ட ஓட்டங்களும் புள்ளிவிவரங்களில் நூறுகளாகவே கணக்கெடுக்கப்படுகின்றன.

மட்டையாளர் ஒருவர், ஒரு நுழைவில் 50 ஓட்டங்களை அடைதல், **ஐம்பது** அல்லது **அரைச்சதம்** (Half-century) எனப்படும். இதன் பின்னர், அவர் 100 ஓட்டங்களை அடைவாராயின், புள்ளிவிவரங்களில் அது ஐம்பதாகக் கணக்கெடுக்கப்படமாட்டாது.

## நூறுகள் தொடர்வான பதிவுகள்

### முதல் தரத் துடுப்பாட்டம்

முதல் தரத் துடுப்பாட்டத்தில் முதன்முதலில் 100 நூறுகளை அடித்தவர் டபிள்யூ. ஜி. கிரேஸ் ஆவார். இவர் 1895இல் இவ்விலக்கை அடைந்தார். முதல் தரத் துடுப்பாட்டத்தில் அதிக எண்ணிக்கையிலான நூறுகளை அடித்தவர் ஜாக் ஹாப்ஸ் ஆவார். இவர் முதல் தரத் துடுப்பாட்டத்தில் 199 நூறுகளை அடித்துள்ளார்.

### தேர்வுத் துடுப்பாட்டம்

தேர்வுத் துடுப்பாட்டத்தில் முதலாவது நூறானது, துடுப்பாட்ட வரலாற்றில் முதலாவது தேர்வுத் துடுப்பாட்டப் போட்டியிலேயே, ஆஸ்திரேலியத் துடுப்பாட்ட வீரரான சார்லஸ் பானர்மேனால் இங்கிலாந்துக்கு எதிராக அடிக்கப்பட்டது. தேர்வுத் துடுப்பாட்டத்தில் அதிக எண்ணிக்கையிலான நூறுகளை அடித்தவர் சச்சின் தெண்டுல்கர் ஆவார். இவர் தேர்வுத் துடுப்பாட்டத்தில் 51 நூறுகளை அடித்துள்ளார்.

### ஒருநாள் பன்னாட்டுத் துடுப்பாட்டம்

ஒருநாள் பன்னாட்டுத் துடுப்பாட்டத்தில் அதிக எண்ணிக்கையிலான நூறுகளை அடித்தவர் சச்சின் தெண்டுல்கர் ஆவார். இவர் ஒருநாள் பன்னாட்டுத் துடுப்பாட்டத்தில் 49 நூறுகளை அடித்துள்ளார்.

## இவற்றையும் பார்க்க

* தேர்வுத் துடுப்பாட்டச் சாதனைகள் பட்டியல்
* ஒருநாள் பன்னாட்டுத் துடுப்பாட்டச் சாதனைகள் பட்டியல்

## மேற்கோள்கள்

## வெளியிணைப்புகள்

 நூறு – விளக்கம்
 சதம் – விளக்கம்
# எதிர்ச்சுழல்

எதிர்ச்சுழல் (விரற்சுழல் வகை) வீச்சின் மாதிரி இயங்குபடம்
**எதிர்ச்சுழல்** (*Off spin*) என்பது துடுப்பாட்டத்தில் விரற்சுழல் வீச்சு வகைகளில் ஒன்றாகும். இந்த முறையைப் பயன்படுத்துபவர் *எதிர்ச்சுழலாளர்* (off spinner) அல்லது சுருக்கமாக *எதிராளர்* (offie) என்று அழைக்கப்படுகிறார். வலது-கை சுழல் வீச்சாளர்களான எதிர்ச்சுழலாளர்கள், தங்கள் விரல்களைப் பயன்படுத்தி பந்தைச் சுழற்றி வீசுகளத்தின் இடப்பக்கத்தில் இருந்து வலப்பக்கமாக எகிறிச் செல்லும் வகையில் வீசுவர். இவ்வாறு வீசப்பட்ட பந்து எகிறும்போது ஒரு வலது-கை மட்டையாளரின் எதிர்ப்பக்கத்தில் இருந்து நேர்ப்பக்கமாக திரும்பிச் செல்வதால் **எதிர்த்திருப்பம்** (off break) என்று அழைக்கப்படுகிறது. இது நேர்ச்சுழலுக்கு நேர்மாறான வீச்சு முறையாகும்.

இடது-கை வீச்சாளர்கள் இம்முறையைப் பின்பற்றி வீசுவது இடது-கை வழமையில்லாச் சுழல் என்று அறியப்படுகிறது.

## மேற்கோள்கள்
# ஐசிசி ஆண்கள் இருபது20 உலகக்கிண்ணம்

ஐசிசி இருபது20 உலகக்கிண்ணம்| நிர்வாகி(கள்) | பன்னாட்டுத் துடுப்பாட்ட அவை (ஐசிசி) |
| வடிவம் | பன்னாட்டு இருபது20 |
| முதல் பதிப்பு | 2007 |
| கடைசிப் பதிப்பு | 2026 |
| அடுத்த பதிப்பு | 2028 |
| போட்டித் தொடர் வடிவம் | முதல்நிலைச் சுற்று சிறப்பு 10/12 தொடர்-சுழல் முறை |
| மொத்த அணிகள் | 20 |
| தற்போதைய வாகையாளர் |  இந்தியா (மூன்றாவது முறை) |
| அதிகமுறை வெற்றிகள் |  இந்தியா (3 முறை) |
| அதிகபட்ச ஓட்டங்கள் |  விராட் கோலி (1,292) |
| அதிகபட்ச வீழ்த்தல்கள் |  சகீப் அல் அசன் (50) |

**ஐசிசி இருபது20 உலகக்கிண்ணம்(ICC T20 World Cup)* என்பது பன்னாட்டு இருபது20 துடுப்பாட்டப் போட்டித் தொடர் ஆகும். பன்னாட்டுத் துடுப்பாட்ட அவை (ஐ.சி.சி) நடத்தும் இந்தத் தொடரில் தற்போது 16 அணிகள் பங்கேற்றுள்ளன, இதில் கொடுக்கப்பட்ட காலக்கெடுவில் தரவரிசையில் இருக்கும் முதல் பத்து அணிகளும், இருபது20 உலகக்கோப்பை தகுதிச்சுற்று மூலம் தேர்ந்தெடுக்கப்படும் மற்ற ஆறு அணிகளும் அடங்கும். அனைத்து போட்டிகளும் இருபது20 வகையில் விளையாடப்படுகின்றன.

இந்நிகழ்வு பொதுவாக இரண்டு ஆண்டுகளுக்கு ஒருமுறை நடைபெறும். எனினும் 2018ஆம் ஆண்டு தென்னாப்பிரிக்காவில் நடைபெறவிருந்த தொடரைக் கைவிடுவதாக ஐசிசி அறிவித்தது. தற்போது 4 ஆண்டுகள் கழித்த பிறகு 2020ஆம் ஆண்டு இருபது20 உலக்கிண்ணத் தொடர் ஆஸ்திரேலியாவில் நடைபெறவுள்ளது. இதுவரை நடைபெற்ற 6 தொடர்களில் மேற்கிந்தியத் தீவுகள் அணி 2 முறையும் இந்தியா, பாகிஸ்தான், இங்கிலாந்து மற்றும் இலங்கை அணிகள் தலா ஒரு முறையும் வென்று உலக்கிண்ணத்தைக் கைப்பற்றியுள்ளன.

## முடிவுகள்

| ஆண்டு | நிகழ்விடம் | இறுதிப்போட்டி நிகழ்விடம் | இறுதிப்போட்டி |
| --- | --- | --- | --- |
| வெற்றி | இரண்டாமிடம் | வித்தியாசம் |
| 2007 |  தென்னாப்பிரிக்கா | ஜோகானஸ்பேர்க் |  இந்தியா 157/5 (20 நிறைவுகள்) |  பாக்கித்தான் 152 all out (19.4 நிறைவுகள்) | **5 ஓட்டங்கள்** ஆட்டவிபரம் |
| 2009 |  இங்கிலாந்து | இலண்டன் |  பாக்கித்தான் 139/2 (18.4 நிறைவுகள்) |  இலங்கை 138/6 (20 நிறைவுகள்) | **8 இலக்குகள்** ஆட்டவிபரம் |
| 2010 |  மேற்கிந்தியத் தீவுகள் | பிரிஜ்டவுண் |  இங்கிலாந்து 148/3 (17 நிறைவுகள்) |  ஆத்திரேலியா 147/6 (20 நிறைவுகள்) | **7 இலக்குகள்** ஆட்டவிபரம் |
| 2012 |  இலங்கை | கொழும்பு |  மேற்கிந்தியத் தீவுகள் 137/6 (20 நிறைவுகள்) |  இலங்கை 101/10 (18.4 நிறைவுகள்) | **36 ஓட்டங்கள்** ஆட்டவிபரம் |
| 2014 |  வங்காளதேசம் | டாக்கா |  இலங்கை 134/4 (17.5 நிறைவுகள்) |  இந்தியா 130/4 (20 நிறைவுகள்) | **6 இலக்குகள்** ஆட்டவிபரம் |
| 2016 |  இந்தியா | கொல்கத்தா |  மேற்கிந்தியத் தீவுகள் 161/6 (19.4 நிறைவுகள்) |  இங்கிலாந்து 155/9 (20 நிறைவுகள்) | **4 இலக்குகள்** ஆட்டவிபரம் |
| 2021 |  ஐக்கிய அரபு அமீரகம்  ஓமான் | துபாய் |  ஆத்திரேலியா 173/2 (18.5 நிறைவுகள்) |  நியூசிலாந்து 172/4 (20 நிறைவுகள்) | **8 இலக்குகள்**
ஆட்டவிபரம் |
| 2022 |  ஆத்திரேலியா | மெல்போர்ன் |  இங்கிலாந்து 138/5 (19 நிறைவுகள்) |  பாக்கித்தான் 137/8 (20 நிறைவுகள்) | **5 இலக்குகள்** ஆட்டவிபரம் |
| 2024 |  ஐக்கிய அமெரிக்கா  மேற்கிந்தியத் தீவுகள் | பிரிஜ்டவுண் |  இந்தியா 176/7 (20 நிறைவுகள்) |  தென்னாப்பிரிக்கா 169/7 (20 நிறைவுகள்) | **7 ஓட்டங்கள்** ஆட்டவிபரம் |
| 2026 |  இந்தியா  இலங்கை | அகமதாபாத் |  இந்தியா 255/5 (20 நிறைவுகள்) |  நியூசிலாந்து 159 (19 நிறைவுகள்) | **96 ஓட்டங்கள்** ஆட்டவிபரம் |

## மேற்கோள்கள்
# சிட்னி பல்கலைக்கழகம்

சிட்னி பல்கலைக்கழகம்
The University of Sydney|  |
| இலத்தீன்: *Universitas Sidneiensis* |
| குறிக்கோளுரை | *Sidere mens eadem mutato* (இலத்தீன்) "விண்மீன்கள் மாறலாம், (ஆனால்) மனம் மாறுவதில்லை" *The stars change, [but] the mind [remains] the same* "Though the constellation may change the spirit remains the same" |
| வகை | பொது |
| உருவாக்கம் | 1850 |
| நிதிக் கொடை | AU$1.259 பில்லியன் (டிசம்பர் 31, 2006) |
| வேந்தர் | மரீ பஷீர் |
| துணை வேந்தர் | முனைவர் மைக்கல் ஸ்பென்ஸ் |
| நிருவாகப் பணியாளர் | 3,018 (2007) |
| மாணவர்கள் | 45,182 (2007) |
| பட்ட மாணவர்கள் | 30,726 (2007) |
| பட்டப்பின் படிப்பு மாணவர்கள் | 14,456 (2007) |
| அமைவிடம் | சிட்னி, நியூ சவுத் வேல்ஸ், ஆஸ்திரேலியா ﻿ / ﻿ |
| வளாகம் | நகரம் |
| நிறங்கள் | நீலம், பொன்மஞ்சள், சிவப்பு
                  |
| இணையதளம் | www.usyd.edu.au |

சிட்னிப்பல்கலைக் கழகத்தின் ஒரு கட்டிடம்
**சிட்னிப் பல்கலைக்கழகம்** (*University of Sydney*) ஆஸ்திரேலியாவிலுள்ள பல்கலைக்கழகங்களுள் ஒன்றாகும். நியூ சவுத் வேல்ஸ் மாநிலத்தில் சிட்னியில் அமைந்துள்ளது. 1850 ஆம் ஆண்டு தொடங்கப்பட்டது. ஆஸ்திரேலியாவின் மிகவும் பழமையான பல்கலைக்கழகமாகும். ஆஸ்திரேலியாவின் எட்டு ஆய்வுப் பல்கலைக்கழகங்களுள் ஒன்று. ஆஸ்திரேலியாவின் இரண்டாவது பெரிய பல்கலைக்கழகம்.

## மேற்கோள்கள்

## வெளி இணைப்பு

* பல்கலைக்கழக வலைத்தளம்
# தமிழ்நாடு பிரீமியர் லீக்

தமிழ்நாடு பிரீமியர் லீக்| நாடு(கள்) |  இந்தியா |
| நிர்வாகி(கள்) | தமிழ்நாடு துடுப்பாட்ட சங்கம் |
| வடிவம் | இருபது20 |
| போட்டித் தொடர் வடிவம் | தொடர் சுழல்முறைப் போட்டி |
| மொத்த அணிகள் | 8 |
| வலைத்தளம் | www.tnca.cricket/tnpl |

**தமிழ்நாடு பிரீமியர் லீக்** (Tamil Nadu Premier League) இந்தியாவின் தமிழ்நாட்டில் ஆண்டுதோறும் நடைபெறும் ஓர் துடுப்பாட்டத் தொடர் ஆகும். 2016 ஆகத்து மாதத்தில் தமிழ்நாடு துடுப்பாட்ட சங்கத்தால் தொடங்கப்பட்ட இத்தொடரானது, இந்திய அளவில் நடைபெறும் இந்தியன் பிரீமியர் லீக் போன்று தமிழக அளவில் நடைபெறும் தொடராகும். தமிழ்நாடு துடுப்பாட்ட சங்கத்தில் பதிவுசெய்துள்ள வீரர்கள் மட்டுமே இத்தொடரில் விளையாட முடியும். இதன் தொலைக்காட்சி ஒளிபரப்பு உரிமையை ஸ்டார் இந்தியா குழுமம் பெற்றுள்ளது.
ஸ்டார் ஸ்போர்ட்ஸ் 1,ஸ்டார் ஸ்போர்ட்ஸ் 1 HD(ஆங்கிலம்) & ஸ்டார் விஜய் சூப்பர்(தமிழ்) மற்றும் HOTSTAR லும் காணலாம்

## பங்கேற்கும் அணிகள்

| **அணி** | **உரிமையாளர்(கள்)** | **ரூபாய் (INR)** |
| --- | --- | --- |
| சேப்பாக்கம் | Metronation Chennai Television | ₹5.13 கோடி (ஐஅ$6,00,000) |
| கோயம்புத்தூர் | லைக்கா தயாரிப்பகம் | ₹5.01 கோடி (ஐஅ$5,80,000) |
| திண்டுக்கல் | TAKE Solutions | ₹3.42 கோடி (ஐஅ$4,00,000) |
| காஞ்சிபுரம் | ரூபி பில்டர்ஸ் | ₹3.69 கோடி (ஐஅ$4,30,000) |
| திருப்பூர்
தமிழன் | செட்டிநாடு குழுமம் | ₹3.3 கோடி (ஐஅ$3,90,000) |
| மதுரை | கோதாரி (மெட்ராஸ்) லிட் | ₹4.001 கோடி (ஐஅ$4,70,000) |
| சேலம் ஸ்பார்டன்ஸ் | விவோ ( தென்சென்னை வினியோகஸ்தர் )
செல்வகுமார் | ₹5.21 கோடி (ஐஅ$6,10,000) |
| திருச்சி வாரியர் | முன்னாள் துடுப்பாட்ட வீரர் வி. பி. சந்திரசேகர் | ₹3.48 கோடி (ஐஅ$4,10,000) |

## மேற்கோள்கள்

## வெளியிணைப்புகள்